„A” csoport

1. Egy háromszög külső szögeinek aránya 1:2:3. Készíts ábrát a megfelelő betűzéssel, és számítsd ki a belső és a külső szögeket!
2. Egy konvex sokszög belső szögeinek összege 1800o. Add meg a sokszög átlóinak számát és külső szögeinek összegét!
3. Egy háromszögről tudjuk, hogy szerkeszthető, és az oldalainak mérőszámai egész számok. Mekkora lehet a harmadik oldal, ha az egyik oldala 4 cm, a másik oldala pedig 16 cm?
4. Egy paralelogramma területe 48 cm2, alapja 8 cm. Mekkora a magassága?
5. Egy háromszög egyik szöge 30o. A másik szöge 6 o-kal nagyobb a harmadiknál. Add meg a háromszög belső és külső szögeit, valamint készíts ábrát is!
6. Egy 6 cm átmérőjű kör középpontjától 5 cm-re lévő P pontból érintőt húzunk a körhöz. Mekkora az érintőszakasz hossza?
7. Egy 10 cm oldalhosszúságú szabályos háromszögnek mekkora a területe?

Szorgalmi:

Egy kocka élei 15 cm hosszúak. Add meg a testátlójának a hosszát! Készíts ábrát!

„B” csoport

1. Egy deltoid egyik átlója 12 cm a másik átlója 6 cm. Tudjuk, hogy a rövidebbik átló harmadolja a hosszabbikat. Add meg a deltoid területét és kerületét! Készíts ábrát is!
2. Egy háromszög belső szögeinek aránya 3:7:10. Mekkorák a háromszög belső és külső szögei? Készíts ábrát a megfelelő betűzéssel!
3. Egy konvex sokszög belső szögeinek összege 2520o. Add meg a sokszög átlóinak számát és külső szögeinek összegét!
4. Szerkeszthető-e a háromszög, ha az oldalai 9 cm, 13 cm és 20 cm hosszúak? Válaszodat indokold!
5. Egy négyzet területe 100 cm2. Mekkora az átlója? Készíts ábrát is!
6. Egy háromszög egyik szöge 42o. A másik szöge 18 o-kal nagyobb a harmadiknál. Add meg a háromszög belső és külső szögeit, valamint készíts ábrát is!

Szorgalmi:

Egy kocka élei 15 cm hosszúak. Add meg a testátlójának a hosszát! Készíts ábrát!